Emilio Eiroa García

Emilio Eiroa García (A Veiga, Asturias, 23 d'agosto de 1935 - Zaragoza, Aragón, 10 de marzo de 2013) yera un politico aragonés d'orichen asturiano, que estió o ueiteno President d'o Gubierno d'Aragón (1991-1993), candidato por o Partido Aragonés Regionalista (PAR).

 Biografía 
A suya nineza y adolescencia fuoron un contino pelegrinache por distintas poblacions espanyolas, debiu a los constants treslaus de su pai, qui yera guardia civil; dica que, cuan teneba 15 anyos, a suya familia plegó ta Zaragoza, a on remató o bachillerato en l'Instituto de la Madalena. Posteriorment, cursó os estudios de Dreito y Graduau Social, exercendo l'avogacía dende 1964.

 Inicios en a politica 
En a suya epoca universitaria, naixió a suya vocación politica; mientres ixos anyos estió dirichente d'o SEU y tenió a oportunidat de conoixer a Rodolfo Martín Villa, dirichent nacional. En rematar a carrera, estió pasant de Ramón Sainz de Varanda, y dimués eslechiu concellero d'o concello de Zaragoza por o tercio familiar. Dende a concellería de Barrios (1974-1979) habió de lidiar con uns incipients y reivindicativos movimientos vecinals.

 President d'a Deputación Cheneral d'Aragón 
Cofundador d'o Partido Aragonés (PAR), Cofundador del Partido Aragones. Aragondigital.es estió candidato a l'alcaldía por iste partiu en 1979, 1983, 1987 y 1991; deputau en todas as lechislaturas d'as Corz d'Aragón (a on presidió a Comisión Institucional), y senador de 1987 ta 1991. Treballó en l'«aparato» d'o partiu y accedió a la presidencia d'a Deputación Cheneral d'Aragón en 1991, dimpués d'a negativa d'Hipólito Gómez de las Roces a pactar con o Partido Popular. En 1993, albandonó a presidencia d'o Gubierno d'Aragón dimpués d'a moción de censura en que o PSOE contó con o voto d'o transfuga Emilio Gomáriz. En ixe periodo, encabezó as manifestacions d'o 23 d'abril de 1992 y 1993.

 President d'a Corz d'Aragón y fin d'a vida politica 
Posteriorment, estió president d'as Corz d'Aragón en a suya IV lechislatura. Contrario a o pacto de gubierno PSOE-PAR, deixó o suyo escanyo vuedo en a primera chornada d'o pleno d'investidura de Marcelino Iglesias; manimenos, acatando a disciplina d'o suyo partiu, o 28 de chulio de 1999 votó a Iglesias como nuevo president d'Aragón. Tot y con ixo, refusó a ofierta d'o PSOE d'estar un d'os dos senadors autonomicos que representaran a Aragón en a Camara Alta, adintro de l'alcuerdo de PSOE y PAR.

Atros aspectos
Amás d'a suya intensa actividat politica, Emilio Eiroa estió Chirmán Mayor d'a Reyal Chirmandat de Sant Chuan d'a Penya, dende 1992 dica a suya muerte, y treballó activament por o molimento de Sant Chuan d'a Penya.  O centro d'interpretación d'a naturaleza d'o Paisache Protechiu de Sant Chuan d'a Penya y Mont Uruel ha estau enamplau y readaptau y ha pasau a decir-se “Emilio Eiroa”, en reconoiximiento a o esfuerzo que Eiroa fació por potenciar iste centro.   

Referencias

Se veiga tamién
 Gubierno Eiroa

Categoría:Alumnos d'a Universidat de Zaragoza
Categoría:Presidents d'a Deputación Cheneral d'Aragón
Categoría:Presidents d'as Corz d'Aragón
Categoría:Politicos d'Aragón
Categoría:Politicos d'o Partido Aragonés
Categoría:Concellers d'o Concello de Zaragoza
Categoría:Deputaus en as Corz d'Aragón por a circumscripción electoral de Zaragoza
Categoría:Deputaus d'a I Lechislatura d'as Corz d'Aragón
Categoría:Deputaus d'a II Lechislatura d'as Corz d'Aragón
Categoría:Deputaus d'a III Lechislatura d'as Corz d'Aragón
Categoría:Deputaus d'a IV Lechislatura d'as Corz d'Aragón
Categoría:Deputaus d'a V Lechislatura d'as Corz d'Aragón

Categoría:Senadors por designación d'as Corz d'Aragón
Categoría:Senadors d'a III Lechislatura d'Espanya
Categoría:Senadors d'a IV Lechislatura d'Espanya
Categoría:Politicos d'Asturias
Categoría:Muertos en Zaragoza
Categoría:1935 (naixencias)
Categoría:2013 (muertes)